Document ID: 32004R0524

Uredba Komisije (ES) št. 524/2004
z dne 19. marca 2004
o 31. spremembi Uredbe Sveta (ES) št. 881/2002 o uvedbi nekaterih posebnih omejevalnih ukrepov, usmerjenih proti nekaterim osebam in subjektom, povezanim z Osamo Bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 881/2002 z dne 27. maja 2002 o uvedbi nekaterih posebnih omejevalnih ukrepov, usmerjenih proti nekaterim osebam in subjektom, povezanim z Osamo Bin Ladnom, mrežo Al-Kaida in talibani, ter z razveljavitvijo Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, utrditvi prepovedi poletov ter podaljšanju zamrznitve sredstev in drugih finančnih virov v zvezi s talibani v Afganistanu [1], kakor je bila nazadnje spremenjena z Uredbo (ES) št. 391/2004 [2], in zlasti prve alinee člena 7(1) te uredbe,
ob upoštevanju naslednjega:
(1) Priloga I k Uredbi (ES) št. 881/2002 navaja osebe, skupine in subjekte, za katere velja zamrznitev sredstev in gospodarskih virov po tej uredbi.
(2) Dne 24. februarja, 12. marca in 17. marca 2004 se je Odbor za sankcije Varnostnega sveta Združenih narodih odločil, da spremeni seznam oseb, skupin in subjektov, za katere velja zamrznitev sredstev in gospodarskih virov. Prilogo I je zato treba ustrezno spremeniti.
(3) Za zagotovitev učinkovitosti ukrepov, predvidenih v tej uredbi, mora ta uredba začeti veljati takoj -
SPREJELA NASLEDNJO UREDBO:
Člen 1
Priloga I k Uredbi (ES) št. 881/2002 se spremeni v skladu s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 19. marca 2004

Labels: 2
5
10
8
3
18
15